சச்சின் பிளாஸ்டர்ஸ் – வார்னே வாரியர்ஸ் ஆகிய அணிகள் இடையே ‘ஆல்–ஸ்டார்ஸ்’ என்ற பெயரில் 3 போட்டிகள் கொண்ட கண்காட்சி 20 ஓவர் கிரிக்கெட் தொடர் அமெரிக்காவில் நடந்து வருகிறது. சர்வதேச கிரிக்கெட் அரங்கில் பிரபலம் வாய்ந்த முன்னாள் வீரர்கள் இந்த போட்டியில் பங்கேற்றுள்ளனர். நியூயார்க்கில் நடந்த முதலாவது ஆட்டத்தில் வார்னே வாரியர்ஸ் அணி 6 விக்கெட் வித்தியாசத்தில் வெற்றி பெற்றிருந்தது. இந்த நிலையில் இவ்விரு அணிகள் இடையிலான 2–வது 20 ஓவர் போட்டி ஹூஸ்டன் நகரில் உள்ள ‘பேஸ்பால்’ மைதானமான மினிட் மெயிட் பார்க்கில் இந்திய நேரப்படி நவம்பர் 13 ஆம் தேதி காலை நடந்தது.